Stokholmski sindrom
Stokholmski sindrom je naziv psihološkog stanja koje nastaje u situacijama u kojima dolazi do zbližavanja otmičara i talaca. Zbližavanju otmičara i njihovih žrtava doprinosi vreme provedeno u takvoj situaciji; što više vremena protekne, veća je mogućnost stvaranja stokholmskog sindroma, a s tim i manja verovatnoća povređivanja talaca. Takođe, zbližavanju mogu da doprinose veličina prostorije u kojoj se zajedno nalaze otmičar i talac, ispunjavanje zahteva kojima su vlasti izašle u susret, sličnost političkih stavova itd.

Stokholmski sindrom ne nastaje u situacijama kada su taoci izolovani, kada nemaju kontakt sa otmičarima, ili kada ima nasilničkog ponašanja od strane otmičara prema taocima ili drugim licima.

Poreklo imena 
Naziv stokholmskog sindroma uveo je kriminolog i psihijatar Nils Bejerot posle neuspele pljačke banke i otmice na Normalmstorgu u Stokholmu, od 23 do 28. avgusta 1973. Taoci su se emocionalno vezali za otmičare, pa su posle opravdavali njihove postupke čak i nakon svog oslobođenja. Kasnije, tokom sudskog procesa, taoci su nerado govorili o otmici.

Vidi još 
 Pati Herst
 Londonski sindrom

Literatura

Vanjske veze 
 'Understanding Stockholm Syndrome' (pdf, page 10), Federal Bureau of Investigation (FBI)
 Love and Stockholm Syndrome: The Mystery of Loving an Abuser Psychologist Dr Joseph Carver, writing at CounsellingResource.com
 Nils Bejerot's article about the events at Norrmalmstorg   
 Why do kidnap victims sometimes fail to escape, even when they have a chance to run?  at everydaypsychology.com
 The Relationship Between Stockholm Syndrome and Posttraumatic Stress Disorder in Battered Women
 A Brief History of Stockholm Syndrome  from Time.com
 Stockholm Syndrome Prime Health Channel

Psihologija
Sindromi
Talačke krize
Mehanizmi odbrane